stanford-oval/wikipedia huggingface dataset:
เลขคณิตมอดุลาร์
การสมภาคกันของจำนวน

เราจะกล่าวว่าจำนวนเต็ม  a และ  b สมภาคกัน ภายใต้มอดุโล  m ได้เมื่อผลต่างของสองจำนวนนั้นสามารถหารลงตัวได้ด้วย  m หรืออาจจะกล่าวได้อีกอย่างคือ จำนวนเต็ม  a กับ  b เมื่อหารด้วย  m จะเหลือเศษเท่ากัน การสมภาคกันของ  a และ  b สามารถเขียนได้ในรูป
ตัวอย่างเช่น
ความสัมพันธ์ของการสมภาคกันเป็นความสัมพันธ์สมมูล (equivalence relation) และชั้นสมมูล (equivalence class) ของจำนวนเต็ม a สามารถเขียนได้ในรูป [a]n ซึ่งความสัมพันธ์สมมูลตัวนี้มีคุณสมบัติเพิ่มเติมอีกหลายอย่าง ยกตัวอย่างเช่น: ถ้า
และ
แล้ว
และ
ประวัติ

คาร์ล ฟรีดริช เกาส์เป็นผู้นำเสนอเลขคณิตมอดุลาร์ในหนังสือ Disquisitiones Arithmeticae ในปีค.ศ. 1801 (พ.ศ. 2344)
คุณสมบัติ

ถ้า a ≡ b (mod n) แล้ว และ b ≡ c (mod n), ดังนั้น a ≡ c (mod n)
สมบัติการสลับที่ :
ดูเพิ่ม

กรุปการคูณของจำนวนเต็มมอดุโล n
ทฤษฎีบทเศษเหลือของจีน
แหล่งข้อมูลอื่น

ในบทความ modular art[ลิงก์เสีย] แสดงการประยุกต์ใช้เลขคณิตมอดุลาร์ในดนตรี
กองทัพอากาศสหรัฐในประเทศไทย

กองทัพอากาศสหรัฐ ได้เข้ามาตั้งฐานทัพอากาศในประเทศไทยระหว่าง พ.ศ. 2504 ถึง 2518 ในช่วงสงครามเวียดนาม เพื่อใช้เป็นฐานปฏิบัติการโจมตีประเทศเวียดนามเหนือ มีการประมาณการว่าการทิ้งระเบิดกว่าร้อยละ 80 ต่อเวียดนามเหนือมาจากฐานทัพอากาศในประเทศไทย จำนวนทหารอเมริกันภาคพื้นดินสูงสุดในปี พ.ศ. 2511 คือ 11,494 คน และทหารอากาศสูงสุดในปี พ.ศ. 2512 คือ 33,500 จำนวนเครื่องบินสหรัฐในปี พ.ศ. 2512 มีประมาณ 600 เครื่อง นับว่าเป็นฐานปฏิบัติการทางทหารขนาดใหญ่มาก ใหญ่กว่าฐานสหรัฐในเวียดนามใต้เสียอีก จนมีการเปรียบเปรยว่าไทยกลายเป็น เรือบรรทุกเครื่องบินที่ไม่มีวันจม ของกองทัพสหรัฐ
สหรัฐเข้ามาตั้งฐานทัพในประเทศไทยภายใต้ "ข้อตกลงสุภาพบุรุษ" (สัญญาปากเปล่า) ระหว่างไทยและสหรัฐ  หน่วยทหารสหรัฐหน่วยแรกเดินทางจากฟิลิปปินส์มาถึงท่าอากาศยานดอนเมืองในเดือนเมษายน พ.ศ. 2501 ตามมาด้วยการลำเลียงวัสดุภัณฑ์และเครื่องจักรหนักจำนวนมากมายังอู่ตะเภาเพื่อนำไปใช้ก่อสร้างโครงสร้างพื้นฐานและฐานทัพอากาศในประเทศไทย ซึ่งในทางนิตินัยถือว่าฐานทัพเหล่านี้เป็นฐานทัพของไทย และมีผู้บังคับการฐานเป็นทหารไทย ด่านเข้าออกฐานทัพถูกควบคุมโดยสารวัตรทหารไทยโดยมีสารวัตรทหารอเมริกันเป็นผู้ช่วยถืออาวุธ แต่หน่วยทหารสหรัฐในไทยรับคำสั่งจากกองบัญชาการของสหรัฐ สหรัฐใช้ฐานทัพในไทย 7 แห่ง คือ ดอนเมือง โคราช นครพนม ตาคลี อู่ตะเภา อุบลราชธานี และอุดรธานี
ช่วยปลายสงครามเวียดนาม รัฐบาลสหรัฐถูกกดดันอย่างหนักจากชาวอเมริกันให้ถอนทหารออกจากเวียดนาม และเมื่อกรุงไซ่ง่อนถูกยึด ความสัมพันธ์ระหว่างรัฐบาลสหรัฐและรัฐบาลไทยก็ขุ่นมัว ในเดือนพฤษภาคม พ.ศ. 2518 รัฐบาลสหรัฐประกาศการถอนกำลังพลสหรัฐทั้งหมด (ทหาร 28,000 นาย และอากาศยาน 300 เครื่อง) ออกจากประเทศไทยภายใน 12 เดือน
รายชื่อฐาน

ฐานทัพอากาศดอนเมือง (Don Muang Royal Thai Air Force Base) ระหว่าง พ.ศ. 2504–2513
หน่วยทหารสหรัฐ: กองยุทธบำรุงที่ 631 (631st Combat Support Group) ระหว่าง พ.ศ. 2505–2513
ฐานทัพอากาศโคราช (Korat Royal Thai Air Force Base) ระหว่าง พ.ศ. 2505–2518
หน่วยทหารสหรัฐ: กองบินขับไล่ทางยุทธวิธีที่ 388 (388th Tactical Fighter Wing) ระหว่าง พ.ศ. 2508–2518
หน่วยทหารสหรัฐ: กองบินลาดตระเวนที่ 553 (553rd Reconnaissance Wing) ระหว่าง พ.ศ. 2510-2514
ฐานทัพเรือนครพนม (Nakhon Phanom Royal Thai Navy Base) ระหว่าง พ.ศ. 2505–2519
หน่วยทหารสหรัฐ: กองบินปฏิบัติการพิเศษที่ 56 (56th Special Operations Wing) ระหว่าง พ.ศ. 2510–2518
ฐานทัพอากาศตาคลี (Takhli Royal Thai Air Force Base) ระหว่าง พ.ศ. 2504–2514; 2515–2517
หน่วยทหารสหรัฐ: กองบินขับไล่ทางยุทธวิธีที่ 355 (355th Tactical Fighter Wing) ระหว่าง พ.ศ. 2508–2514
สนามบินทหารเรืออู่ตะเภา (U-Tapao Royal Thai Navy Airfield) พ.ศ. 2508–2519
หน่วยทหารสหรัฐ: กองบินยุทธศาสตร์ที่ 4258 (4258th Strategic Wing) ระหว่าง พ.ศ. 2509–2513
หน่วยทหารสหรัฐ: กองบินยุทธศาสตร์ที่ 307 (307th Strategic Wing) ระหว่าง พ.ศ. 2513–2518
ฐานทัพอากาศอุบล (Ubol Royal Thai Air Force Base) ระหว่าง พ.ศ. 2508–2517
หน่วยทหารสหรัฐ: กองบินขับไล่ทางยุทธวิธีที่ 8 (8th Tactical Fighter Wing) ระหว่าง พ.ศ. 2508–2517
ฐานทัพอากาศอุดร (Udorn Royal Thai Air Force Base) ระหว่าง พ.ศ. 2507–2519
หน่วยทหารสหรัฐ: กองบินลาดตระเวนทางยุทธวิธีที่ 432 (432nd Tactical Reconnaissance Wing) ระหว่าง พ.ศ. 2509–2518
ตายกี่ชาติก็ขาดเธอไม่ได้
นักแสดงนำ

หลิว เต๋อหัว รับบท อาชิง - อาชุน / เสี่ยวชิง - เสี่ยวชุน
เหมย ยั่นฟาง รับบท เหม่ยชิง - หยิว ไหว่ควน และ หยิว ไหว่ไค พี่สาวฝาแฝด
กัว ฟู่เฉิง รับบท จิ้งจอกเงิน
กลอเรีย ยิป หรือ เยี่ย เหวินอี้ รับบท ไหว่เหียง น้องสาวเจ้ากุ้ย
เคนนี่ บี รับบท เจ้ากุ้ย
หลิว เจียหลิง รับบท เลดี้ตำหนักเพชร
ฝางปิง รับบท อาจารย์ของจิ้งจอกเงิน
แหล่งข้อมูลอื่น

ตายกี่ชาติก็ขาดเธอไม่ได้ ที่อินเทอร์เน็ตมูวีเดตาเบส
HKMDB
HK Cinemagic เก็บถาวร 2017-07-01 ที่ เวย์แบ็กแมชชีน
มีกี ซีโรชไตน์

| 0 | 1 | 2 | 3 |
| --- | --- | --- | --- |
 มีกี ซีโรชไตน์ ใน ค.ศ. 2018
ข้อมูลส่วนตัว
ชื่อเต็ม:  มิชาเอล เซโรชตาน
วันเกิด:   (1989-04-25) 25 เมษายน ค.ศ. 1989 (35 ปี)
สถานที่เกิด:  รานานา อิสราเอล
ส่วนสูง:  1.91 m (6 ft 3 in)
ตำแหน่ง:  เซ็นเตอร์แบ็ค, กองกลางตัวรับ
ข้อมูลสโมสร
สโมสรปัจจุบัน:  ฮาโปเอล ไฮฟา
หมายเลข:  2
สโมสรเยาวชน
2002–2009:  ฮาโปเอล รานานา
สโมสรอาชีพ*
| ปี |  ทีม |  ลงเล่น |  (ประตู) |
| 2009–2012 |  ฮาโปเอล รานานา |  67 |  (5) |
| 2012–2016 |  อัชดอด |  114 |  (12) |
| 2016 |  บีเน เยฮูดา |  1 |  (0) |
| 2016–2017 |  อัชดอด |  26 |  (1) |
| 2017–2019 |  บีตาร์ เยรูซาเลม |  47 |  (2) |
| 2019– |  สุพรรณบุรี |  7 |  (1) |
| 2020– |  ฮาโปเอล ไฮฟา |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 มิถุนายน ค.ศ. 2019
มิชาเอล 'มิกิ' เซโรชตาน (25 เมษายน ค.ศ. 1989 —) เป็นนักฟุตบอลชาวอิสราเอล ปัจจุบันเล่นตำแหน่งเซ็นเตอร์แบ็คและกองกลางตัวรับให้กับสโมสรฮาโปเอล ไฮฟา ในประเทศอิสราเอล
สโมสร

ซีโรชไตน์เล่นให้กับทีมเยาวชนของฮาโปเอล รานานา จนถึง ค.ศ. 2009 หลังจากนั้นเขาได้เลื่อนมาเล่นให้กับทีมชุดใหญ่เพื่อแข่งขันในฤดูกาล 2009–10 โดยในฤดูกาลนั้น สโมสรของเขาได้เข้าชิงโทโทคัพ และไปพ่ายให้กับไบตาร์ เยรูซาเลม คว้าตำแหน่งรองชนะเลิศในฟุตบอลถ้วยรายการนี้
ซีโรชไตน์ยังเคยเล่นให้กับบีเน เยฮูดา และอัชดอด และในวันที่ 13 มิถุนายน ค.ศ. 2017 เขาเซ็นสัญญาหนึ่งปีกับบีตาร์ เยรูซาเลม
ในวันที่ 2 กรกฎาคม ค.ศ. 2019 ซีโรชไตน์เซ็นสัญญากับสุพรรณบุรีในไทยลีก
ทฤษฎีสัมพัทธภาพ

การฉายสองมิติของแนวเทียบสามมิติของความโค้งปริภูมิ-เวลาที่อธิบายในสัมพัทธภาพทั่วไป
ทฤษฎีสัมพัทธภาพ ครอบคลุมสองทฤษฎีของอัลเบิร์ต ไอน์สไตน์คือ ทฤษฎีสัมพัทธภาพพิเศษและทฤษฎีสัมพัทธภาพทั่วไป มโนทัศน์ที่ทฤษฎีสัมพัทธภาพริเริ่มมีปริภูมิ-เวลาซึ่งเป็นเอนทิตีรวม (unified entity) ของปริภูมิและเวลา สัมพัทธภาพของความเป็นเวลาเดียวกัน (relativity of simultaneity) การเปลี่ยนขนาดของเวลาทางจลนศาสตร์และความโน้มถ่วง (kinematic and gravitational time dilation) และการหดตัวของความยาว (length contraction)
ทฤษฎีสัมพัทธภาพเปลี่ยนแปลงฟิสิกส์ทฤษฎีและดาราศาสตร์ระหว่างคริสต์ศตวรรษที่ 20 เมื่อพิมพ์ครั้งแรก สัมพัทธภาพเข้าแทนที่ทฤษฎีกลศาสตร์อายุ 200 ปีที่ไอแซก นิวตันเป็นผู้ประดิษฐ์หลัก ในสาขาฟิสิกส์ สัมพัทธภาพพัฒนาวิทยาศาสตร์ของอนุภาคมูลฐานและอันตรกิริยามูลฐานของพวกมัน ร่วมกับการก้าวสู่ยุคนิวเคลียร์ ด้วยสัมพัทธภาพ จักรวาลวิทยาและฟิสิกส์ดาราศาสตร์ทำนายปรากฏการณ์ดาราศาสตร์พิเศษอย่างดาวนิวตรอน หลุมดำและคลื่นความโน้มถ่วง
ทฤษฎีสัมพัทธภาพพิเศษและทฤษฎีสัมพัทธภาพทั่วไปเชื่อมโยงกัน ทฤษฎีสัมพัทธภาพพิเศษใช้กับปรากฏการณ์กายภาพทั้งหมดยกเว้นความโน้มถ่วง ทฤษฎีทั่วไปให้กฎความโน้มถ่วง และความสัมพันธ์กับแรงอื่นของธรรมชาติ
สัมพัทธภาพพิเศษ

บทความหลัก: ทฤษฎีสัมพัทธภาพพิเศษ
ทฤษฎีสัมพัทธภาพพิเศษ ได้รับการแนะนำเป็นครั้งแรก ในผลงานวิจัยของไอน์สไตน์เมื่อปี พ.ศ. 2448 (ค.ศ. 1905) เรื่อง "พลศาสตร์ทางไฟฟ้าของวัตถุที่กำลังเคลื่อนที่" (On the Electrodynamics of Moving Bodies) ทฤษฎีสัมพัทธภาพพิเศษ แสดงให้เห็นว่าผู้สังเกตที่อยู่ในกรอบอ้างอิงเฉื่อยที่กำลังเคลื่อนที่สัมพัทธ์กันด้วยอัตราเร็วคงที่นั้น จะไม่สามารถทำการทดลองใด ๆ เพื่อหาว่าผู้สังเกตคนใดมี "การเคลื่อนที่สัมบูรณ์" ทฤษฎีนี้มีสมมุติฐานดังนี้
อัตราเร็วแสงในสุญญากาศนั้นจะมีค่าเท่ากันสำหรับผู้สังเกตทุกคน
กฎทางฟิสิกส์ไม่แปรเปลี่ยนภายใต้การแปลงกรอบอ้างอิงเฉื่อย
จากทฤษฎีนี้ ไอน์สไตน์ค้นพบผลลัพธ์ที่น่าสนใจหลายอย่างในกรณีการเคลื่อนที่ด้วยอัตราเร็วใกล้อัตราเร็วแสง ซึ่งขัดกับสามัญสำนึกของมนุษย์ทั่วไป
สัมพัทธภาพทั่วไป

บทความหลัก: ทฤษฎีสัมพัทธภาพทั่วไป และ บทนำทฤษฎีสัมพัทธภาพทั่วไป
ไอน์สไตน์ตีพิมพ์ทฤษฎีสัมพัทธภาพทั่วไป ในปี พ.ศ. 2459 (ค.ศ. 1916) (นำเสนอเป็นปาฐกถาในสถาบันวิทยาศาสตร์รัสเซียเมื่อวันที่ 15 พฤศจิกายน พ.ศ. 2458) อย่างไรก็ตาม ดาวิท ฮิลเบิร์ท นักคณิตศาสตร์ชาวเยอรมัน เคยเขียนและนำเสนอสมการคล้ายคลึงกันก่อนหน้าไอน์สไตน์ แต่ไม่ได้หมายความว่าเป็นการคัดลอกกันแต่อย่างใด กล่าวได้ว่าทั้งสองต่างเป็นผู้ให้กำเนิดทฤษฎีสัมพัทธภาพทั่วไปร่วมกัน
ทฤษฎีนี้กล่าวถึงสมการหนึ่งที่มาแทนที่กฎแรงโน้มถ่วงของนิวตัน ใช้เรขาคณิตเชิงอนุพันธ์และเทนเซอร์ในการอธิบายความโน้มถ่วง แสดงให้เห็นว่าผู้สังเกตทุกคนเหมือนกันไม่ว่าจะเคลื่อนที่ด้วยอัตราเร็วคงที่หรือไม่ กฎของทฤษฎีสัมพัทธภาพทั่วไปเหมือนกันสำหรับผู้สังเกตทุกคน แม้ว่าผู้สังเกตแต่ละคนเคลื่อนที่ด้วยความเร่งเมื่อเทียบกับผู้สังเกตคนอื่น ในทฤษฎีสัมพัทธภาพทั่วไป ความโน้มถ่วงไม่ได้เป็นแรง (อย่างในกฎความโน้มถ่วงของนิวตัน) อีกต่อไป แต่เป็นผลจากการโค้งของปริภูมิ-เวลา (spacetime หรืออาจแปลว่าปริภูมิก็ได้) ทฤษฎีสัมพัทธภาพทั่วไปเป็นทฤษฎีเชิงเรขาคณิตที่ถือหลักว่ามวลและพลังงานทำให้เกิดการโค้งงอของปริภูมิ-เวลา และการโค้งนี้ส่งผลต่อเส้นทางการเคลื่อนที่ของอนุภาคอิสระรวมทั้งแสง
หนังสืออ่านเพิ่ม

Bergmann, Peter G. (1976). Introduction to the Theory of Relativity. Dover Publications. ISBN 0-486-63282-2.
แหล่งข้อมูลอื่น

Living Reviews in Relativity เก็บถาวร 2016-12-27 ที่ เวย์แบ็กแมชชีน — An open access, peer-referred, solely online physics journal publishing invited reviews covering all areas of relativity research.
Reflections on Relativity — A complete online course on Relativity.
Relativity explained in words of four letters or less[ลิงก์เสีย]
Briefing on Einstein's Theory of Relativity เก็บถาวร 2007-02-20 ที่ เวย์แบ็กแมชชีน — A terse dose of insight on the subject.
On the Electrodynamics of Moving Bodies
Special Relativity Simulator
A Relativity Tutorial at Caltech — A basic introduction to concepts of Special and General Relativity, as well as astrophysics.
Relativity Gravity and Cosmology — A short course offered at MIT.
Relativity in film clips and animations เก็บถาวร 2013-04-30 ที่ เวย์แบ็กแมชชีน from the University of New South Wales.
Relativity เก็บถาวร 2011-08-16 ที่ เวย์แบ็กแมชชีน
| ด ค กสาขาของวิชาฟิสิกส์ |
| --- | --- |
หมวดหมู่:  ฟิสิกส์ประยุกต์  ฟิสิกส์เชิงทดลอง  ฟิสิกส์ทฤษฎี 
ฟิสิกส์แบบดั้งเดิม:  กลศาสตร์ ดั้งเดิม นิวตัน  ลากรางจ์  แฮมิลตัน  วัตถุต่อเนื่อง ของแข็ง  ของไหล  ท้องฟ้า  สวนศาสตร์  ทัศนศาสตร์ เรขาคณิต  คลื่น  แม่เหล็กและไฟฟ้า (สมการของแมกซ์เวลล์)  อุณหพลศาสตร์  กลศาสตร์สถิติ (ความร้อนและสถานะของสาร) 
ฟิสิกส์สมัยใหม่:  กลศาสตร์สถิติ  แม่เหล็กและไฟฟ้า  กลศาสตร์ควอนตัม  สัมพันธภาพ พิเศษ  ทั่วไป  ฟิสิกส์นิวเคลียร์  ฟิสิกส์ของอนุภาค  ฟิสิกส์ของสารควบแน่น  ฟิสิกส์อะตอม โมเลกุล และทัศนศาสตร์ (เอเอ็มโอ) 
พิเศษ:  ฟิสิกส์ดาราศาสตร์และจักรวาลวิทยา  ฟิสิกส์เชิงคณิตศาสตร์  ฟิสิกส์วิศวกรรม 
ฟิสิกส์กับสาขาอื่น ๆ  ของวิทยาศาสตร์:  ธรณีฟิสิกส์  วัสดุศาสตร์  ฟิสิกส์ของชั้นบรรยากาศ  ฟิสิกส์เศรษฐศาสตร์ [en]  ชีวฟิสิกส์ ชีวกลศาสตร์  ฟิสิกส์การแพทย์ [en] 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  สารานุกรมของยูเครนสมัยใหม่
ปฏิบัติการทางทหาร

ปฏิบัติการทางทหาร (อังกฤษ: Military Operation) คือ การประยุกต์ใช้นโยบาย การวางแผน การจัดการและการอำนวยการในการนำกองกำลังและทรัพยากรเข้าสู่รูปแบบรายวัน และดำเนินกิจกรรมดังกล่าวไปจนกว่าจะบรรลุผลตามเป้าหมายที่วางเอาไว้ ซึ่งไม่มีความเกี่ยวข้องกับเหตุการณ์ทางทหาร ปฏิบัติการทางทหาร ข้องเกี่ยวกับการวางแผน การเคลื่อนพล กระบวนการข่าวสารซึ่งประกอบด้วยการรวบรวม วิเคราะห์และกระจายข่าวสาร และการวางตำแหน่งยุทธปัจจัยและเวลาที่ต้องการ
องค์ประกอบเชิงเทคนิค

ปฏิบัติการทางทหารสามารถข้องเกี่ยวเข้ากับการดำเนินการเชิงกลยุทธ์ และปฏิบัติการด้วยการจักการเคลื่อนกำลังอย่างมีแบบแผน โดยทั่วไปแล้วการดำเนินการเชิงยุทธวิธี (Tactical) ถูกใช้เพื่ออ้างถึงการปฏิบัติการสู้รบตามภารกิจ (Mission) ซึ่งเป็นส่วนย่อยของปฏิบัติการทางทหาร (Operation)
โดยกระบวนการแล้ว ปฏิบัติการทางทหารอาจจะต้องการการเตรียมพล การฝึกฝน และการบริหารจัดการ เพื่อให้กองกำลังสามารถเข้าร่วม ดำเนินการ และยุติการสู้รบ รวมไปถึงการอำนวยการการเคลื่อนกำลัง การส่งกำลังสนับสนุน การเข้าตี การตั้งรับ และการเข้าควบคุม เพื่อบรรลุถึงเป้าหมายของปฏิบัติการในการสู้รบ (Battle) หรือ การทัพ (Campaign)
โดยมาก ปฏิบัติการทางทหารมีรูปแบบของกระบวนการที่แตกต่างกันออกไป ที่จะต้องทำเพื่อบรรลุเป้าประสงค์ในแต่ละระดับของแผนที่วางเอาไว้ แต่โดยย่ออาจจะสรุปได้ดังนี้
แนวคิด เกี่ยวกับการระบุจุดประสงค์และเป้าหมายของปฏิบัติการ
การข่าว เกี่ยวกับการรวบรวมและวิเคราะห์ข่าวสารเกี่ยวกับการต้านทานของข้าศึก
การวางแผน การบริหารกองกำลังและการนำไปใช้
การจัดการ ในการเคลื่อนกำลัง ยุทธภัณฑ์ การฝึกฝนของกองกำลัง
การเข้าร่วมปฏิบัติการ ในการบรรลุเป้าหมายขั้นต้นเชิงยุทธวิธี
การปราบข้าศึก ในการปฏิบัติการเชิงลึก
การยุติปฏิบัติการ โดยไม่สนใจว่าเป้าประสงค์ของปฏิบัติการจะบรรลุผลหรือไม่
การปฏิบัติการ

ปฏิบัติการทางทหารโดยทั่วไปแล้วจะถูกเรียกด้วยชื่อรหัส ด้วยเหตุผลด้านความปลอดภัยเชิงข่าวกรอง โดยทั่วไปแล้วมักจะมีความข้องเกี่ยวกับวัตถุประสงค์ของปฏิบัติการ
สิ่งที่คล้ายและสะท้อนกรอบการปฏิบัติทางทหารคือ หน่วยย่อย ๆ ที่ถูกจัดแบ่งในกองกำลังที่ได้เตรียมการสำหรับและอำนวยการปฏิบัติการในหลายระดับของการปฏิบัติ ในขณะที่สิ่งที่เชื่อมโยงระหว่างขนาดของหน่วยปฏิบัติการกับพื้นที่ปฏิบัติการและเป้าหมายของภารกิจ ตัวเชื่อมโยงนั้น ไม่ได้เชื่อมโยงโดยสัมบูรณ์ ในความเป็นจริงแล้ว ในท้ายที่สุด มันคือภารกิจที่หน่วยทหารเข้าปฏิบัติที่ถูกพิจารณาตามระดับของสงครามที่มันเข้าปฏิบัติต่างหาก
ปฏิบัติการทางทหารอาจจะแบ่งออกได้ตามขนาดและเป้าหมายของหน่วยทหารที่ได้รับมอบหมายในการเข้าร่วมและผลกระทบต่อภาพรวมของสงคราม อาจะแบ่งได้ดังนี้
เขตสงคราม (Theatre) เป็นการปฏิบัติการที่มีขนาดใหญ่มาก โดยทั่วไปแล้ว มักจะครอบคลุมพื้นที่ในระดับทวีป และแสดงออกถึงความขัดแย้งระดับยุทธศาสตร์ชาติ ตัวอย่างเช่น ปฏิบัติการบาร์บารอสซา ซึ่งนอกเหนือจากที่มีการกำหนดความมุ่งหมายนอกเหนือจากการทหาร แต่ยังมุ่งไปที่เศรษฐกิจและการเมืองอีกด้วย
การทัพ (Campaign) เป็นส่วนย่อยของยุทธบริเวณ และมีการจำกัดเชิงภูมิศาสตร์และยุทธศาสตร์การปฏิบัติการ เช่น ยุทธการแห่งบริเตน และไม่จำเป็นต้องหมายถึงยุทธศาสตร์ชาติหรือมีเป้าหมายอยู่นอกเหนือไปจากการทหาร
ยุทธการปฏิบัติการ (Operational battle) เป็นส่วนย่อยของการทัพลงมาอีก มีเป้าหมายทางทหารและพื้นที่ที่เจาะจง มีการระบุการใช้กำลังที่ชัดเจน ตัวอย่างเช่น ยุทธการกาลิโบลี ที่ถือเป็นความภูมิใจของ ออสเตรเลียและนิวซีแลนด์นั้น เป็นการปฏิบัติการที่บางครั้งก็ถูกเรียกว่า "การยกพลขึ้นบกที่ดาร์ดาเนลเลส์" เพราะถือว่าเป็นส่วนหนึ่งของ ปฏิบัติการดาร์ดาเนลเลส์ ที่มีกองกำลังฝ่ายพันธมิตร 480,000 นายเข้าร่วม
การติดพัน (Engagement) เป็นการต่อสู้เชิงยุทธวิธีที่ทั้งขนาดของพื้นที่และเป้าประสงค์ถูกจำกัดด้วยการกระทำ ตัวอย่างเช่น ยุทธการเคิร์สก์ ที่มีอีกชื่อตามที่เยอรมนีตั้งว่า "ปฏิบัติการซิทาเดล" นั้น ประกอบไปด้วยการรบย่อยมากมาย
ดูเพิ่ม

แผนปฏิบัติการทางทหาร
แหล่งข้อมูลอื่น

คู่มือการยุทธ์ Operational Mannual (๑)[ลิงก์เสีย] จาก กรมข่าวทหารอากาศ
คู่มือการยุทธ์ Operational Mannual (๒)[ลิงก์เสีย] จาก กรมข่าวทหารอากาศ
คู่มือการยุทธ์ Operational Mannual (๓)[ลิงก์เสีย] จาก กรมข่าวทหารอากาศ
สวนพฤกษศาสตร์สิงคโปร์

| สวนพฤกษศาสตร์สิงคโปร์ * |
| --- | --- |
  แหล่งมรดกโลกโดยยูเนสโก
มีการแสดงดนตรีในศาลาสวนของสวนพฤกษศาสตร์สิงคโปร์ในคริสต์ทศวรรษ 1930
พิกัด: 1°18′54″N 103°48′58″E﻿ / ﻿1.3151°N 103.8162°E﻿ / 1.3151; 103.8162
ประเทศ:  สิงคโปร์
ภูมิภาค **: เอเชียและแปซิฟิก
ประเภท: มรดกทางวัฒนธรรม
เกณฑ์พิจารณา: (ii), (iv)
อ้างอิง: 1483
ประวัติการขึ้นทะเบียน
ขึ้นทะเบียน: 2558 (คณะกรรมการสมัยที่ 39)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
สวนพฤกษศาสตร์สิงคโปร์ (อังกฤษ: Singapore Botanic Gardens) เป็นสวนพฤกษศาสตร์เขตร้อนที่มีอายุยาวนาน 163 ปี ตั้งอยู่บริเวณชายขอบของย่านสรรพสินค้าถนนออร์ชาร์ด (Orchard Road) ในประเทศสิงคโปร์ โดยเป็น 1 ใน 3 สวนพฤกษศาสตร์ และเป็นสวนพฤกษศาสตร์เขตร้อนเพียงแห่งเดียวที่ได้รับเกียรติให้เป็นแหล่งมรดกโลกขององค์การยูเนสโก สวนพฤกษศาสตร์แห่งนี้ถูกจัดอันดับให้เป็นสถานที่ท่องเที่ยวด้านสวนพฤกษศาสตร์ชั้นนำของทวีปเอเชียตั้งแต่ปี พ.ศ. 2556 โดยรางวัล TripAdvisor Travellers' Choice Awards ทั้งยังได้รับการประกาศให้เป็นสวนพฤกษศาสตร์แห่งปีในรางวัล International Garden Tourism Awards ในปี พ.ศ. 2555 และยังได้รับเรทติ้งในระดับสามดาวจากมิชลินอีกด้วยในปี พ.ศ. 2551
สวนแห่งนี้เป็นมรดกโลกแห่งแรกของสิงคโปร์ และเป็นสวนพฤกษศาสตร์แห่งแรกในทวีปเอเชียและเป็นแห่งที่ 3 ของโลกที่ได้รับการขึ้นทะเบียนเป็นมรดกโลก ต่อจากสวนพฤกษศาสตร์แพดัว (Orto Botanico di Padova) ในประเทศอิตาลี และ Royal Botanic Gardens ในเขตคีว (Kew) ของประเทศอังกฤษ โดยสวนพฤกษศาสตร์สิงคโปร์ เป็นสวนสไตล์อังกฤษเพียงแห่งเดียวในโซนภูมิประเทศเขตร้อนและตั้งอยู่กลางใจเมืองของประเทศสิงคโปร์
สวนพฤกษศาสตร์สิงคโปร์  มีพื้นที่มากกว่า 260 ไร่ สร้างขึ้นมาตั้งแต่ปี พ.ศ. 2402 จึงแสดงให้เห็นถึงวิวัฒนาการของสวนพฤกษศาสตร์เขตร้อนของอาณานิคมอังกฤษ ที่ได้กลายเป็นสถาบันการศึกษาทางวิทยาศาสตร์อันทันสมัยระดับโลกซึ่งใช้สำหรับทั้งการอนุรักษ์และการศึกษา มีบทบาทสำคัญในฐานะที่เป็นสถาบันการศึกษาชั้นนำทางด้านพฤกษศาสตร์เขตร้อน
ในช่วงปีแรกที่สวนพฤกษศาสตร์สิงคโปร์มีบทบาทสำคัญในการสนับสนุนให้เกิดการพัฒนาการเกษตรในประเทศสิงคโปร์และภูมิภาค การทดลองและการกระจายพืชที่มีประโยชน์ และหนึ่งในความสำเร็จที่เก่าแก่ที่สุดและมีความสำคัญมากที่สุดคือ การแนะนำการทดลองและการส่งเสริมการขายยางพารา จนกลายเป็นพืชหลักที่นำความเจริญรุ่งเรืองที่ดีในภูมิภาคเอเชียตะวันออกเฉียงใต้มาตั้งแต่ปี พ.ศ. 2418
นอกจากนี้ สวนพฤกษศาสตร์สิงคโปร์ ยังประกอบไปด้วยสวนกล้วยไม้แห่งชาติสิงคโปร์ ที่มีกล้วยไม้มากกว่า 2,000 ชนิดจัดแสดงอยู่ และมีการจำลองป่าฝนเมืองร้อนอีกด้วย
มรดกโลก

การประชุมคณะกรรมการมรดกโลกสมัยสามัญครั้งที่ 39 ค.ศ. 2015 สวนพฤกษศาสตร์สิงคโปร์ได้รับการขึ้นทะเบียนเป็นมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้
(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
ภัชทา จันทร์เงิน

| ภัชทา จันทร์เงิน |
| --- | --- |

สารนิเทศภูมิหลัง
เกิด: 22 ตุลาคม พ.ศ. 2539 (28 ปี) พัทธดนย์ จันทร์เงิน จังหวัดเชียงใหม่ ประเทศไทย
อาชีพ: นักแสดง นักร้อง
ปีที่แสดง: พ.ศ. 2556–ปัจจุบัน
ผลงานเด่น: ตี๋ – เกรียน ฟิคชั่น เดย์ – SOTUS S The Series กร – THE GIFTED นักเรียนพลังกิฟต์
สังกัด: จีเอ็มเอ็มทีวี (2559-2565)   นักแสดงอิสระ (2565 - ปัจจุบัน)
รางวัล
สุพรรณหงส์: นักแสดงนำชายยอดเยี่ยม  พ.ศ. 2556 - เกรียน ฟิคชั่น (เข้าชิง)
ชมรมวิจารณ์บันเทิง: ผู้แสดงนำชายยอดเยี่ยม  พ.ศ. 2556 - เกรียน ฟิคชั่น (เข้าชิง)
ภัชทา จันทร์เงิน (อังกฤษ : Patchata Janngeon) ชื่อเล่น เฟียต เป็นนักแสดงชายชาวไทย มีผลงานการแสดงครั้งแรกในภาพยนตร์ เกรียน ฟิคชั่น ในบท “ตี๋” จากนั้นก็เริ่มมีผลงานอื่น ๆ เรื่อยมา เช่น คาราบาว เดอะซีรีส์ ตอน หนุ่มสุพรรณ, เกรียนเฮ้าส์ เดอะซีรีส์ และ SOTUS S The Series ในบท “เดย์” เป็นต้น
ประวัติ

ภัชทา จันทร์เงิน มีชื่อเล่นว่า เฟียต เกิดเมื่อวันอังคารที่ 22 ตุลาคม พ.ศ. 2539 เป็นที่รู้จักจากบทบาท “ตี๋” ในภาพยนตร์ เกรียน ฟิคชั่น จากนั้นก็เริ่มมีผลงานภาพยนตร์และละครซีรีส์อื่น ๆ เช่น คาราบาว เดอะซีรีส์ ตอน หนุ่มสุพรรณ, 1448 Love Among Us รักเราของใคร, เกรียนเฮ้าส์ เดอะซีรีส์, รักสารภาพ Love Confession และหลังจากนั้นในปี พ.ศ. 2559 ภัชทาก็ได้เซ็นสัญญาเป็นในแสดงในสังกัดจีเอ็มเอ็มทีวี โดยมีบทบาทรับเชิญใน Little Big Dream ความฝันอันสูงสุด เป็นเรื่องแรก และมีผลงานการแสดงในซีรีส์ ได้แก่ U-Prince Series ตอน เซอร์เวย์  ในบท “ฟิว” , Slam Dance ทุ่มฝันสนั่นฟลอร์  ในบท “กราฟ” และ SOTUS S The Series ในบท “เดย์”
จบการศึกษาระดับมัธยมจากโรงเรียนมงฟอร์ตวิทยาลัย, จังหวัดเชียงใหม่ จบการศึกษาจากคณะนิเทศศาสตร์ มหาวิทยาลัยศรีปทุม สาขาภาพยนตร์และสื่อดิจิทัล เกียรตินิยมอันดับ1
ผลงาน > ภาพยนตร์

| ปี พ> ศ. | ชื่อเรื่อง | บทบาท |
| --- | --- | --- |
| 2556 | เกรียน ฟิคชั่น  | ตี๋ (ปองพล สุริยพงษ์) |
| 2557 | 1448 Love Among Us รักเราของใคร | เฟียตเฟ่ |
| 2558 | รักสารภาพ Love Confession | ตี๋ |
| 2565 | คืนหมีฆ่า | วิน |
ผลงาน > ซีรีส์/ภาพยนตร์สั้น

| ปี พ> ศ. | ชื่อเรื่อง | บทบาท |
| --- | --- | --- |
| 2556 | คาราบาว เดอะซีรีส์ ตอน หนุ่มสุพรรณ | เขื่อน |
| 2557 | รักจริงปิ๊งเก้อ ตอน Love Chemistry รักนี้ไม่มีสูตร | นุ๊ก |
| 2557 |  เกรียนเฮ้าส์ เดอะซีรีส์ | ตี๋ (ปองพล สุริยพงษ์) |
| 2559 |  Little Big Dream ความฝันอันสูงสุด | (รับเชิญ) |
| 2560 | U-Prince Series ตอน เซอร์เวย์ | ฟิว |
| 2560 | Slam Dance ทุ่มฝันสนั่นฟลอร์ | กราฟ |
| 2560 | SOTUS S The Series | เดย์ |
| 2561 | The Gifted นักเรียนพลังกิฟต์ | กร (ธนากร กอบกุล) |
| 2562 | ของขวัญเพื่อคนที่คุณเกลียด | โอ๊ต |
| 2563 | Turn Left Turn Right สมองเลี้ยวซ้าย หัวใจเลี้ยวขวา | เจมส์ |
| 2563 | The Gifted Graduation | กร (ธนากร กอบกุล) |
| 2563 | เกียร์สีขาวกับกาวน์สีฝุ่น My Gear and Your Gown | เพียว |
| 2564 | สาวออฟฟิศ 2000 ปี | กำปั้น |
| 2564 | แต้มรัก | ธันวา (ธัน) |
| 2565 | สงครามดอกไม้ The Wall Of Flowers | วรเวช |
| 2565 | ทริอาช The Series | ริท |
| 2565 | เธอซึมเศร้าแต่เขา OCD | ชัย |
| 2565 | โรงเรียนผีมีอยู่ว่า ตอน พรต้องสาป | กร |
| 2566 | Return Man ยอดรัก นักทวงคืน | บ๊วย |
| 2566 | Shadow เงา/ล่า/ตาย | ตฤณ เทพวิจิตร |
|  | Wish Me Luck สุดที่รักษ์ | อนุรักษ์ |
ผลงาน > มิวสิกวิดีโอ

ไม่มีเธอ (กล่องดวงใจ) ประกอบภาพยนตร์เกรียน ฟิคชั่น - พาราด็อกซ์
แดดลมฝน Ost.เกรียน ฟิคชั่น - เสือโคร่ง
จุดหมาย/GOAL Ost.เกรียน ฟิคชั่น - วิชญ์วิสิฐ หิรัญวงษ์กุล
สารภาพ (Cover Version) Ost.รักสารภาพ Love Confession - Mariah Mu
ฝันที่ต้องเป็นจริง - ไทด์ วัชรินทร์
เงา (Shadow) Ost.Shadow เงา/ล่า/ตาย - เลซีล็อกซี
ผลงาน > เพลงประกอบละคร

เพลง "สู้ซ่า" (เพลงประกอบซีรีส์เรื่อง อาตี๋ของผม) ร่วมกับ หฤษฎ์ ชีวการุณ และ ภูวินทร์ ตั้งศักดิ์ยืน
เพลง "เข้าใจใช่ไหม" (เพลงประกอบซีรีส์เรื่อง Our Skyy อยากเห็นท้องฟ้าเป็นอย่างวันนั้น ตอน ปิ๊ก-โรม)
ผลงาน > Single

เพลง "แค่อีกครั้ง" (Better man) - 2563
เพลง "Call Me" (โทรมา) - 2563
รางวัล

| ปี พ> ศ. | รายการประกาศรางวัล | สาขา | ผล | หมายเหตุ/ผลงานอ้างอิง |
| --- | --- | --- | --- | --- |
| 2556 | รางวัลสตาร์พิคส์ ครั้งที่ 11 ประจำปี พ.ศ. 2556 | นักแสดงนำชายยอดเยี่ยม | เสนอชื่อเข้าชิง | เกรียน ฟิคชั่น |
| 2556 | รางวัลภาพยนตร์แห่งชาติ สุพรรณหงส์ ครั้งที่ 23 | นักแสดงนำชายยอดเยี่ยม | เสนอชื่อเข้าชิง | เกรียน ฟิคชั่น |
| 2556 | รางวัลภาพยนตร์ไทย ชมรมวิจารณ์บันเทิง ครั้งที่ 22 | ผู้แสดงนำชายยอดเยี่ยม | เสนอชื่อเข้าชิง | เกรียน ฟิคชั่น |
แหล่งข้อมูลอื่น

ภัชทา จันทร์เงิน ที่อินสตาแกรม
ภัชทา จันทร์เงิน ที่เอกซ์ (ทวิตเตอร์)
มนุษย์ป้าล่าเด็ก EP.11 ∣ เฟียต พัทธดนย์ ที่ยูทูบ
เรือรบอวกาศยามาโตะ

| --- | --- |
เรือรบอวกาศยามาโตะ
宇宙戦艦ヤマト
ชื่อภาษาอังกฤษ: Space Battleship Yamato    Star Blazers (ในสหรัฐอเมริกา)
แนว: นาฏกรรม, การทหาร, นิยายวิทยาศาสตร์
อนิเมะ
กำกับโดย: เลอิจิ มัตซึโมโตะ
สตูดิโอ:  Academy Productions
 สถานีย่อยการ์ตูนญี่ปุ่น
เรือรบอวกาศยามาโตะ หรือ ในชื่อที่ใช้เมื่อครั้งที่เคยออกอากาศในเมืองไทยครั้งแรกโดยไทยทีวีสีช่อง 9 อ.ส.ม.ท. คือ "สตาร์เบลเซอร์ ตะลุยอวกาศ"   (ญี่ปุ่น: 宇宙戦艦ヤマト; โรมาจิ: Uchū Senkan Yamato; ทับศัพท์: Space Battleship Yamato) คืออนิเมะแนววิทยาศาสตร์ของญี่ปุ่น ซึ่งชื่อของเรี่องนั้นเป็นชื่อของยานอวกาศ อนิเมะเรื่องนี้มีอีกชื่อในภาษาอังกฤษคือ Space Cruiser Yamato (สเปซ ครุยเซอร์ ยามาโตะ) หรือStar Blazers (สตาร์ เบลเซอส์) สำหรับภาคภาษาอังกฤษ ซึ่งออกอากาศในอเมริกาเหนือและออสเตรเลีย สำหรับภาคภาษาอิตาลีก็ใช้ชื่อ สตาร์ เบลเซอส์
การพัฒนา

แนวคิดในการสร้างเริ่มขึ้นในพ.ศ. 2516
โดยโปรดิวเซอร์นาม โยชิโนบุ นิชิซะกิ แต่เดิมทีโครงการนี้ถูกวางเรื่องให้เป็นยานอวกาศที่ดัดแปลงมาจากเรื่อง Lord of the Flies[ต้องการอ้างอิง] และแต่แรกสุดชื่อของโครงการนี้คือ "Asteroid Ship Icarus" (แอสเทรอยด์ ชิป อิคารัส)  โดยลูกเรือเป็นวัยรุ่นจากนานาชาติเดินทางออกนอกเขตดาวพฤหัส เพื่อตามหาดาว อิสแกนดา (Iscandar)   ในเนื้อเรื่องลูกเรือจะถกเถียงความเห็นกันหลายต่อหลายครั้งแต่พวกเขาก็มีจิตใจที่บริสุทธิ์ปราสจากความเห็นแก่ได้และประโยชน์ส่วนตัว[ต้องการอ้างอิง] ส่วนมนุษย์ต่างดาวที่เป็นศัตรูนั้นเรียกว่า ราเจนโดรา (Rajendora) [ต้องการอ้างอิง]
เมื่อ เลอิจิ มัตซึโมโตะ เข้ามาร่วมโครงการ แนวคิดบางอย่างก่อนหน้านี้ก็ถูกยกเลิกไป เขาเป็นผู้วางแนวคิด ออกแบบเรือ และรูปแบบอันเป็นเอกลักษณ์จนทำให้แฟนๆมองว่าเขาคือผู้ให้กำเนิดเรือรบอวกาศยามาโตะตัวจริงถึงแม้ว่านิชิซะกิจะเป็นผู้ถือลิขสิทธิ์ตัวจริงก็ตาม